
REFERAT
privind aprobarea dobândirii de către Municipiul Timişoara a terenului ce face obiectul renunţării la dreptul de proprietate de către
Ienea Ion şi Ienea Elena

	Având în vedere adresa nr. CT2015-002870 din 07.05.2015, depusă de către Ienea Ion şi Ienea Elena prin împuternicit Ienea Dorin-Ioan, prin care ne înştiinţează că, renunţă la dreptul de proprietate asupra imobilului-teren în suprafaţă de 150mp situat în Timişoara înscris în C.F. nr.440115-Timişoara, reprezentând teren intravilan pentru drum ;
	Având în vedere Procura autentificată sub nr.627 din 22.04.2015;
Având în vedere, “Declaraţia de renunţare la dreptul de proprietate” autentificată sub nr.440 din 23.04.2015, de către Biroul Individual Notarial-Ana-Valentina Claici, prin care proprietarii imobilului-teren, declară că, renunţă la dreptul de proprietate asupra terenului menţionat mai sus. Totodată declară că, imobilul-teren menţionat mai sus, este liber de sarcini, neexistând niciun litigiu, şi nici alte drepturi constituite sau înscrise în Cartea Funciară;
	În conformitate cu prevederile art.562, alin.2 din Codul Civil, în Cartea Funciară nr. 440115-Timişoara, a fost înscrisă declaraţia de renunţare la dreptul de proprietate a numiţilor Ienea Ion şi Ienea Elena;
	În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, se dobândesc, fără înscriere în cartea funciară, de comună, oraş sau municipiu, după caz, şi intră în domeniul privat al acestora prin hotărârea consiliului local”.
	În conformitate cu prevederile art.889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară, pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare...”
	 Având în vedere cele prezentate,


      PROPUNEM :

Emiterea de către Consiliul Local al Municipiului Timişoara, a unei hotărâri privind aprobarea dobândirii în domeniul privat de către Municipiul Timişoara, a imobilului-teren situat Timişoara, înscris în C.F. nr. 440115-Timişoara, reprezentând teren intravilan pentru drum, în suprafaţă de 150mp, care face obiectul renunţării la dreptul de proprietate, de către Ienea Ion şi Ienea Elena. 

